Държавен вестник, бр. 111, 2025 г., стр. 45

БРОЙ  111	
Д Ъ Р Ж А В Е Н  В Е С Т Н И К 	
СТР.  45   
1.12.4.2. при продължаваща съпътстваща 
употреба на психоактивни вещества – не се 
допуска ползването на привилегията за вземане 
на лекарствен продукт за домашни условия. 
1.13. Изисквания към лечебните заведения, 
осъществяващи лечебни програми с опиеви 
агонисти и агонист-антагонисти. 
1.13.1. Осигуреност с персонал и изисквания 
към екипа на програмите. 
Програмата за лечение с опиеви агонисти 
и агонист-антагонисти се осъществява от 
терапевтичен екип. В терапевтичния екип 
могат да участват: лекари психиатри, лекари, 
психолози, психотерапевти, медицински сестри 
и социални работници, както и други профе­
сионалисти по преценка на ръководителя на 
програмата. Екипът се определя в съответствие 
с вида и обема лечебни дейности и броя на 
пациентите в програмата. 
1.13.1.1. Изисквания към ръководителя на 
програмата: 
Програмата се ръководи от лекар с призна­
та специалност по психиатрия, с най-малко 
три години опит в лечение на зависимости, 
преминал курс за обучение на ръководители 
на програми за лечение с опиеви агонисти и 
агонист-антагонисти. Ръководителят на про­
грамата отговаря за отчитането на получените, 
отпуснатите и наличните количества нарко­
тични вещества и техните препарати, като 
изготвя ежемесечни отчети до Министерството 
на здравеопазването, както и годишен отчет 
с оценка на ефективността на програмата и 
основни изводи и данни по образец, изготвен 
от НЦОЗА. Ръководителят на програмата 
отговаря също за: 
1.13.1.1.1. правилното съхранение на лекар­
ствените продукти, съдържащи наркотични 
вещества; 
1.13.1.1.2. воденето на регистрите съгласно 
наредбата по чл. 87, ал. 1 от Закона за контрол 
върху наркотичните вещества и прекурсорите 
и документацията на програмата; 
1.13.1.1.3. съгласуването на месечните заяв­
ки, получаването и отчитането на наркотич­
ните вещества и техните препарати; 
1.13.1.1.4. организацията и осъществява­
нето на лечебните дейности в програмата в 
съответствие с тази наредба. 
1.13.1.2. Основни задължения на членовете 
на екипа: 
1.13.1.2.1. Лекар психиатър – осъществява 
диагностични процедури и преценява целе­
съобразността за включване на пациента в 
програмата, назначава и проследява меди­
каментозното лечение с опиеви агонисти и 
агонист-антагонисти, назначава и проследява 
медикаментозното лечение при психиатрични 
проблеми, назначава и проследява изпълне­
нието на терапевтичния план, проследява со­
матичното и психичното състояние, определя 
психиатричния статус, води медицинската до­
кументация; консултира пациентите и техните 
близки; насочва при необходимост към други 
специализирани лечебни заведения, осигурява 
супервизия и контрол на лечебно-диагнос­
тичната дейност на другите лекари. Лекарят 
психиатър е задължен да осигури заместник 
при отсъствие. 
1.13.1.2.2. Лекар – осъществява диагнос­
тични процедури, назначава и проследява 
медикаментозното лечение при соматични 
проблеми, осъществява и проследява изпъл­
нението на терапевтичния план, проследява 
соматичното и психичното състояние, води 
медицинската документация; консултира 
пациентите и техните близки; насочва при 
необходимост към други специализирани 
лечебни заведения. 
1.13.1.2.3. Медицинска сестра – подготвя, 
раздава и контролира приема на назначените 
лекарствени продукти; води отчетността за 
раздадените лекарствени продукти; провежда 
уринни тестове; изпълнява и други медицински 
назначения и манипулации. Функциите на 
медицинската сестра могат да бъдат изпъл­
нявани и от друг специалист с медицинска 
подготовка, квалификация или образование 
(акушерка, парамедик, фелдшер, лекар), и от 
фармацевт и помощник-фармацевт.
1.13.1.2.4. Психолог – провежда психологи­
ческо тестване, психодиагностика и оценка на 
нуждите; осъществява индивидуално, семейно 
и групово консултиране и психотерапия. 
1.13.1.2.5. Социален работник – осъществя­
ва социално консултиране и фасилитиране; 
осигурява контакти и насочване към външни 
служби. 
1.13.2. Изисквания към състава на екипа и 
работните помещения на програмата.
С оглед осигуряване възможност за качест­
вено предоставяне на задължителен пакет 
услуги е необходимо капацитетът на екипа 
и работните помещения на програмата да 
съответства на броя разрешени лечебни места.
1.13.2.1. Ръководителят на програмата оп­
ределя броя и състава на екипа на програмата 
в съответствие с капацитета на програмата, 
организацията на работа, броя пациенти и 
обема предоставени услуги съгласно задъл­
жителния пакет услуги.
Конкретната заетост на отделните спе­
циалисти се определя от ръководителя на 
програмата в съответствие с изискванията на 
стандарта и нуждите на програмата. 
1.13.2.2. Задължителни изисквания към 
състава и броя на специалистите в екипа на 
програмата.
1.13.2.2.1. Екипът на програма до 100 лечеб­
ни места трябва да включва най-малко: един 
лекар психиатър (ръководител на програмата), 
назначен на трудов договор или договор за